|  |
| --- |
|  |

|  |
| --- |
| ikaskide taldeak  elkarkidetza garatzeko estrategiak |
|  |
|  |

|  |
| --- |
| 1. **1GIROTZE ARIKETAK (elkar ezagutzeko ariketak eta talde identitatea sortzekoak** |

**Pilotaren jolasa:**

Ikasleak elkar ezagutzeko jolasa da. Borobilean jartzen dira eta ikasle bat erdian kokatzen da. Ikasle honek pilota bat izango du eta bere burua aurkeztu ostean nahi duen ikasleari botako dio pilota bere izena esanez(Ni Jone naiz eta pilota pasako diot Ikerri). Gero Iker irtengo da erdira eta berdina egingo du eta horrela guztiak pasatu arte. (Izena ez ezik, ezaugarri gehiago ere esan daitezke, segun eta helburua izenak ikastea, bada edota sakonago joan nahi bada eta ikasleak gehiago ezagutu nahi badira).

**Armiarma sarea**

Aurrekoaren antzekoa da. Ikasleak borobilean jarriko dira eta bere burua aurkezten duen ikasleak lana edo mataza izango du eskuan, eta bere burua aurkeztu ostena beste ikasle bati pasako dio mataza(baina matazaren soltatu gabe, mataza bola pasako du, baina zati bat helduko du)honek ere bere burua aurkezteko, mataza zatia heldu eta hurrengoari botako dio, eta horrela armiarma sare erraldoi bat sortuko dute. Gerora armiarma sare hori desegin daiteke, ariketa berdina eginez baina alderantziz eta zeregina izango da norberak bere burua aurkeztea baino aurreko bueltan berari mataza pasatu dionarena aurkeztea. Horrela besteen izenak eta ezaugarriak ikasiko dituzte ikasleek.

**Siluetak:**

Taldeen eratze unean egiteko ariketa da alde kohesioa lortzeko. Taldekide bakoitzari orri handi bat emango zaio eta bertan etzango da, eta bere taldekideek bere silueta margotuko dute. Horrela taldeko ikasle guztiekin. Behin silueta guztiak dituztela gertu duten horman ikasle bakoitzak bere silueta eskegiko du eta bere taldekideek zerbait positiboa idatzi beharko dute silueta horren barruan silueta dagokion taldekideari buruz.


Taldea baloratzen ikasteko ariketa izan daiteke. Eta hasieran ez ezin bukaeran edo prozesuaren erdian ere egin daiteke(esaterako krisi unea batean, taldekide guztiak konturatzeko taldekide bakoitzak badutela ezaugarri positiborik). Gehiago ere zehaztu daiteke eta orokorrean ezaugarri positiboak idaztea eskatu baino taldeari X ariketan ze ekarpen positibo egin dion bakoitzak eskatzea edo antzekorik.

* **Maleta:**

Elkar gehiago ezagutzeko ariketa da.Taldekide bakoitzak kutxa batean(edo maleta batean) bere identitatea definitzen duen gauzatxoak ekarriko ditu: txokolate tableta bat txokolatea gustatzen bazaio, pilota bat pilotaria bada, CD bat musika gustatzen bazaio … Eta gero taldeari aurkeztuko dio maletatxo hori.

* **Diana**

Diana bat emango zaie ikasleei(edo eurek marrazteko esan) eta taldekideak beste zatitan banatuko da(4 demagun).



Dianaren lerro bakoitzean taldekide bakoitzak(berari dagokion tartean) zer idatzi erabakiko da: lehengo lerroan izena, bigarrenean norberaren ezaugarri positiboak, hirugarrenean negatiboak, bosgarrenean gustuak … Ikasle bakoitzak berari dagokiona idatzi ostean, lerroz lerro gutziek idatzitakoa aztertuko dute eta horrela komunean dituzten gauzak aztertuaz taldeari identitatea emango dion talde izena bilatu dezakete.

Ariketa hau elkar ezagutzeko ez ezik, testuak lantzeko, aurrezagutzak plazaratzeko, ideia nagusiak kanporatzeko … ere erabili daiteke, dianaren lerro bakoitza gai bati dagokiolarik(testu bateko atal bati, eskema bateko atal bati …) eta modu horretan ikasle guztiek euren iritzia idazten dute eta gero adostasunera heltzen dira lerro bakoitzean bakoitzak egindako ekarpenarekin(batzuetan berdina idatziko zuten eta besteetan ezberdina baina helburua adostasunera heltzea izango da)

* **Orrialde horiak(páginas amarillas)**

Ikasle bakoitzak bere buruaren iragarki bate egingo du. Iragarki horretan taldeari zer eskaini diezaioken idatziko du. Hau da, zer dakien ondo egiten deskribatu beharko du. Gerora taldekideen iragarki guztiak taldeari dagokion liburuxka batena jasoko dira eta taldeak erabiltzeko utziko dira taldeari dagokion gunean. Horrela taldekideek jarduera bat egiterakoan ikusi ahal izango dute bakoitzak zer eskaini dezakeen eta horren arabera antolatu dituzte zereginak.

Jarduera hau talde handian(gela osoan) ere egin daiteke talde handian elkarlana sustatzeko. Eta horrela ikasleren bat badago laguntza behar duena une jakin batena zerbait egiteko(esaterako lan baterako marrazki bat, bera marrazkilari txarra delako) iragarki liburura jo dezake norbait bilatzeko berari marrazkia egiten laguntzen(orrialde horien liburua bezalako funtzioa du).

|  |
| --- |
| **3 -TALDEAREN KOHESIOA LANTZEKO TEKNIKAK** |

* **1-2-4 teknika:**

Taldeko kide bakoitzaren parte hartzea bermatzeko eta aldi berean taldean erantzunik jarduera modu onenean ebazteko teknika da. Demagun 4ko taldea dugula.Erantzun edo ebatzi beharreko jarduera lehengo taldeko kide guztiek bakarka egingo dute, behin bakoitzak bere erantzuna lortu duenean binaka jarriko dira eta bien artean bien erantzunak kontutan hartuta erantzun onena adostuko dute, eta behin bikotean adostasuna lortuta lauko taldean bikote bakoitzak bere ebazpena adierazi eta bikote bien artean adostasuna bilatuko dute. Horrela ezinbestean denek parte hartuko dute eta aldi berean erantzun onenarekin joko dute, emaitza definitiboa heldu orduko 3 aldiz hausnartu delako(bakarka, bikotean, laukotean).

* **Arkatzak erdira:**

Ikasle guztien parte hartzea bermatzeko, taldeko kohesioa lortzea eta aldi berean egin beharreko ardiketari etekina ateratzeko teknika da. Irakasleak egin beharreko jarduerak edo galderak orri batean bantuko ditu talde bakoitzean. Taldekide bakoitza taldean jarduera edo galdera bat gidatzeaz edo arduratuko da txandaka(bakoitzak bat). Horretarako ariketa gidatu behar duen ikasleak ariketa altuan irakurri eta azalduko du eta beste guztiek euren arkatzak(edo idazteko darabilten boligrafoak) mahaiaren erdian utziko dituzte(horrela ezingo dutela idatzi bermatuz). Behin gidariak ariketa azaldu duenean denean artean ariketa ebazten saiatuko dira ahoz eta gidariak bideratuz bakoitzari hitza emanez esaterako, eztabaida unea izango da eta momentu horretan ezin dute idatzi arkatzik ez dutelako. Behin ariketa gidatzen duenak pentsatzen duenean adostasunera heldu direla, mahaiaren erditik arkatzak hartzeko baimena emango du eta adostutako hori koadernoan idatziko dute denek idazten dauden une horretan gidariak hitz ez egitea bermatu behar du.Gero hurrengo ariketara pasako dira eta prozesu berdina jarraituko dute baina gidari ezberdinarekin. Eta horrela ariketa guztiak egin arte.

Ariketa honekin talde identitatea indartzen da, ezinbestean adostasuna lortu behar dutelako talde gisa eta taldekide guztiek berdina idatzi behar dutelako koadernoan(horregatik jartzen dira arkatzak erdian, inork ez idazteko bere erantzun propioa denon erantzuna adostu arte)

* **Funtzio banaketaren estrategia:**

Ikasle talde batean ebatzi beharreko eginkizuna funtzioen arabera desglosatzean datza. Taldekide bakoitzak egin beharreko jardueren zeregin bat hartzen du. Lortu nahi den helburua lortzeko eginkizun ezberdinak taldekideen artean banatuko dira baina denek denen eginkizunen beharra dute ezinbestean azken helburua lortzeko.

* **Bingo**

Taldean banatuta irakasleak taldekide bakoitzari zenbaki bat emango dio. Taldean daudela jarduera batzuk burutu beharko dituzte (irakasleak proposatutakoak edo liburuak, edo unean tokatzen direnak) baina taldean bertan ziurtatu beharko dute taldekide guzti guztiek ariketa hori egiten badakitela, ulertu dutela nola egiten den eta gai direla ebazteko. Izan ere, behin talde guztiek jarduerak bukatzean irakasleak zenbaki bat aterako du poltsa batetik(bingo bat moduan) eta zenbaki hori duen ikasleak ariketa ebatzi beharko du arbelean edota talde handian(gelan). Eta ariketa ondo ebazten badu puntu bat lortuko du taldeak. Taldean lortutako puntu horiek gerora zerbaitekin trukatzeko baliogarri izan daiteke sari moduan edo baina egoera lehiakorrak eragin gabe.

Talde guztiei errekonpentsa hori lortzeko aukera ere izan daiteke, zenbaki guztiak banatu beharrean 1-etik 4-ra arteko zenbakiak banatzea soilik(demagun taldeak 4-koak direla).Eta irakasleak 1-etik 4-ra arteko zenbakia ateratzea zakutik. Horrela talde guztietako ikasle bat irtengo da ariketa ebazten. Hau da, gela guztitik bat irten beharrean talde bakoitzetik bat(zortez toka dena) irtengo da.Eta horrela taldekide guztiek izango dute saria eskuratzeko aukera, harik eta ondo burutzen badute ariketa(hain zuzen ere helburua horixe da, irtetea tokatu zaion ikaslea dena delakoa dela ere taldean bermatu dutela ariketa egiteko gai dela taldearen hoberako delako).

Ariketa honetan ere talde kohesioa sustatzen da, puntuak talde guztiarentzako direnez ikasle guztiek ikasi dutela bermatu behar delako ezinbestean eta hortaz, nahitaez elkarlanean aritu eta lagundu behar direlako taldeko kide guztiak euren artean denek ariketa ebazteko gaitasuna lortu arte.

* **Denok bat gara.**

Irakasleak taldeko partaide baten koadernoa jasoko du(zortez hartutako bat, edozein) ariketak zuzentzeko eta ikasle horrek jarduera ebaluatuko du. Lortutako kalifikazioa ikasle guztientzat berdina izango da. Hau da, taldeko kide batek egindakoa baloratu eta balorazio hori talde guztiarentzat izango da. Honela bermatu nahi delarik taldeko kide guztiek ahalegina jarriko dutela elkarlanean aritzeko eta guztiok dena ulertu eta dena ondo ebazteko.

(Ariketa honetan ez da ebaluatuko koadernoan nola aurkeztu den ariketa-txukuntasuna edo antzekorik- soilik ariketaren egiteko gaitasuna).

* **Biraka dabilen orria.**

Jarduera bat burutzean(aurrezagutzen ariketa bat, gai baten inguruan iritzia emateko ariketa, ipuin bat idaztea,irakurri dutenaren laburpena egitea …) irakasleak orri bate emango die talde bakoitzari eta orri horretan taldekide guztiek parte hartuko dute batak bestearen osatuz. Borobilerat egongo dira ikasleak eta lehengoak bere ideia jarriko du eta orria erlojuaren norabidean biratuz, hurrengo ikasleak aurrekoarena osatuko du, eta hurrengo ikasleak aurreko biek jarritakoa eta horrela orrian buelta guztia eman arte(ideiak agortu ez badira buelta gehiago eman daitezke). Behin bukatuta ikasle guztien ekarpenak jasota egongo dira orrian eta hortik ondorioak atera ahalko dituzte ostean. Ideia zaparradaren antzekoa da baina ezinbestean denen parte hartzea eragiten duena, eta gerora ere denen ideiak kontutan hartzea eragingo duena, idatzita daudelako orri horretan.

|  |
| --- |
| **3.- OINARRIZKO TALDEAK ANTOLATZEKO ESTRATEGIA OROKORRAK** |

**1.-“JIGSAW”**

Puzzlea, aditu taldeak edo buruhauste estrategia

4/5/6ko taldeak. Ikasteko materiala taldekide guztien artean zatituko du irakasleak.

Ikasle bakoitzak bakarka ikasten eta prestatzen du bere zatia.

Zati berdineko talde ezberdinetako espezialistak biltzen dira bere zatiaz mintzatzeko.

Ikasleak euren taldera itzuliko dira eta partaide bakoitzak bere zatia azaltzen du.

Denon azalpenaz baliatuz zerbait berria sortuko dute: azalpen osatuago bat, sintesi bat…

**2.- “LEARNING TOGHETHER”**

(Johnson & Johnson, Minessota, EEBB)

Gela guztiak ikasi behar duen unitate bat taldeka ikasiko dute ikasleek, taldeak bere baitan dituen errekurtsoei esker eta ikasleen arteko laguntzak erabiliz..

Azterketa bakarka egingo dute eta taldekideen puntuazioaren bataz bestekoarekin taldeko media lortzen da.

Talde heterogeneoak hobesten dira.

**3.-“GROUP INVESTIGATION”**

(Sharan eta Sharan, Tel Aviv, Israel

Gelaren antolaketa orokorra ukitzen duen teknika.

2tik 6 ikasle bitarteko taldeak antolatu.

Ikasi beharrekoa azpi-gaietan zatitu (zenbat talde, hainbat zati edo azpi-gai) eta talde bakoitzari dagokion egin beharrekoa azaldu.

Gaiak zoriz, hautaketaren bidez edo irakaslearen iritziaren arabera bana daitezke.

Talde bakoitzak, gaia landu, jorratu, ikasi… ondoren, txosten bat egingo du gela osoarekin partekatzek.

Guztiok guztia ikastera iritsi behar dute.

**4.-“CO-OP CO-OP”**

(S.Kagan)

.

Taldeak aztertuko duen gaia aukeratzen da, beste taldeko lanekin gaiaren osotasuna lortuko delarik.

Taldekoek gaia azpi-gaietan banatzen dute hauek ere euren arteko osotasuna bilatuz.

Beraz, ikasle bakoitzak azpi-gai bat aztertzen eta sakontzen du, bertan espezialista bilakatuz. Bere erara antolatuko da eta bere kabuz bilatuko du beharrezko materiala.

Kideen arteko (lehenik) eta taldeen arteko (ondoren) loturak egingo dituzte, guztiak gaiaren muina barneratzeko.

Taldeak gela osoaren aurrean emango duen aurkezpena prestatuko du.

* Ebaluazioa:
  + Taldeari egindako bakarkako aurkezpenak (taldeko kideek).
  + Taldeak gelari egindako aurkezpenak (gelak).
  + Bakarkako lana (irakasleak).

**5.-“SCRIPTED COOPERATION”**

-Kooperazio gidatua-

(A. O’Donnel eta D. Danserau)

LEHEN FASEA

* Irakasleak ikasgai edo testua azalduko du, berezko zentzua duten ataletan zatituta.
* Bikoteka antolatuko dira ikasleak.
* Bikoteko bi kideek bakarka irakurriko dute testuaren lehen atala.
* A ikasleak B-ri ahoz azalduko dio ulertu duena eta honek, entzute aktiboa baliatuz, feedbacka emango dio A-ri, balizko erraketak zuzenduz.
* Ondoren, B ikasleak egingo dio bere azalpena Ari eta honek feedbacka eman.

BIGARREN FASEA

* Elkarrekin adostuko dute informazio esanguratsua nola prozesatu, ongi barneratua gera dadin (mapa kontzeptuala, eskema, laburpena, adibide multzoa…).
* Testuaren bigarren zatia irakurtzen da eta aurretik deskribatu ditugun urratsak jarraituko dira.
* Behin testuaren atal guztiak landuta eta mapa edo eskemak eginda, ikasleak berriz elkartuko dira (bikoteka edo 6ko taldeetan), testu osoaren behin betiko eskema, mapa kontzeptuala edo laburpena adosteko eta ekoizteko.
* Ebaluazioa taldeka egin daiteke, edo froga idatzi bat jarri, ikasitakoa egiaztatzeko…

**6.-“TEKNIKA KONBINATUA”**

* Talde kooperatibo heterogeneoak sortu.
* Taldekide bakoitzari, taldean ikasi beharreko guztiaren zati bat ematen zaio.
* Bakoitzak ikasitakoa taldearen esku jarri, osaketa egin eta ekoizpen bateratua elaboratu.
* Ekoizpenen arteko lehiaketa antolatu.
* Bakarkako errendimendurako testa ere prestatu eta talde puntuaketan bakoitzarenak ere eragin dezala…

|  |
| --- |
| 1. **4.- TESTUEN ULERMENA LANTZEKO ESTRATEGIAK** |

**1.- “CONCORDAR-DISCORDAR”**

**-Bat etorri-bat ez etorri-**

**(R. Ferreiro)**

* Ikasleengan hausnarketa eragingo duten zenbait esaldi (enuntziatu) motz aurkeztu ikasleei, idatziz -gutxienez 10 eta gehienez 20 esaldi motz-.
* Lehenengo, bakarka egingo dute lan. Ikasleak esaldi horietan esaten denarekin bat datorren ala ez erabakiko du.

Ondoren, taldeka -gehienez ere, 4 kidez osatutako taldeak- eztabaidatuko dute aipatutako esaldien edukia eta talde-erantzun bat adostuko dute.

**2.-“PREGUNTAS SON PREGUNTAS”**

**-Galderak, beti galdera-**

**(R. Ferreiro)**

* Bata bestearekin lotuta dauden galdera sorta bat planteatzen zaie ikasleei (ikasleek ez dute zertan galderen erantzuna ezagutu behar).
* Galdera horiei emandako erantzunen bidez, landuko den gaiaren gaineko hausnarketa bultzatzea da helburu nagusia; horretarako:
* Lehenengo, banaka erantzungo diete planteatutako galderei.
* Ondoren, bikoteka edo talde txikitan, banaka emandako erantzunak partitu eta talde-erantzuna osatuko dute.

**3.-“LAS CINCO FELICES COMADRES”**

**-Bost galdetsu zoriontsuak-**

**(R. Ferreiro**

* Prozesatzen ari diren informazioaren gainean, errealitatea ezagutzeko ezinbesteko bost galdera logikoei erantzuna eman diezaieten eskatuko zaie ikasleei: *zer* (ikaste-objektuaren izaerari lotua); *zergatik* (kausak, oinarria edo justifikazioak ezagutzeko); *zertarako* (ondorioak, erabilgarritasuna, onurak ikusteko); *nola* (prozeduraz, prozesuaren faseez, egin behar denaz hitz egiten digu); eta *noiz-non* (ikaste-objektua espazioan eta denboran kokatzeko).
* Hiru modutara egin daiteke:
* Talde natural bakoitzak bost galderei erantzungo die, talde-barruan lan banaketa eginez.
* Aditu taldeak osatuz, talde bakoitzak galdera bati emango dio erantzuna, ondoren, aditu bakoitzak bere taldera eramanez galdera bakoitzaren erantzuna eta talde naturalean bost galderen erantzunak osatuz.

Talde natural bakoitzak galdera baten erantzuna bilatzen du eta, talde handian, erantzun guztiak elkar-jarriz, bost galderen erantzunak osatzen dira.

**4.- “AFIRMAR-PREGUNTAR”**

**-Baieztatu-galdetu-**

**(R. Ferreiro)**

* Testu batek eskaintzen duen informaziotik abiatuta, baieztapenak sortzea eta testuan erantzun zuzenik ez daukaten galderak formulatzea:
* Ikaste objektuari dagozkion ahalik eta baieztapen gehien sortu.
* Ikaste objektuari dagozkion ahalik eta galdera gehien formulatu.
* Hasteko, bakarkako lana egin.
* Behin bakarkako lana eginda, taldean eztabaidatu eta osatu baieztapen-galderak.
* Taldean adostutako baieztapen-galderekin rotafolio orriak presta daitezke (batean baieztapenak, beste batean galderak)
* Prestatutako kartelak gelako hormetan jarrita, *Expo* teknika aplika daiteke: talde natural bakoitzak aukeratutako kide batek “gidari” lana egiten du, zeinak gainontzeko gelakideei bere taldeak sortutako baieztapen eta galderak aurkezten dizkien.

Erantzun gabe geratu diren galderei beste momentu batean hel dakieke, talde handian eta irakaslearen esku-hartzea tarteko, horien erantzunak osatzeko

**5.- “HACER** OSO**S” (**O**raciones** S**ignificativas** O**riginales)**

**-**Eeo**! (**E**saldi** e**sanguratsu** o**riginalak) egitea-**

**(R.Ferreiro)**

* Ikasleak lantzen ari diren testu baten gainean, hark ematen duen informazioa baliatuta, esaldi esanguratsu originalak sortzea.
* **Esaldi** motzak, orainaldian idatziak, enuntziatu tipiko baten osagai guztiekin hornituak.
* Esaldi **esanguratsuak**, ikaslearentzat testuan agertzen den informaziorik garrantzitsuena biltzen dutelako.
* Esaldi **originalak**, ikaslearen hitzetan formulatu behar direlako, eta ez testua sortu duen autorearen hitzetan.

Lehenengo bakarka sortu eta, ondoren, taldean partituko dituzte Eeo!ak, horien gaineko hausnarketa komuna eginez, taldeko Eeo!ak aukeratzeko.

**6.- “KONTZEPTUEN DEFINIZIO ERAGINKORRA”**

* Definnizio objektua ulertuta, zientifikoki edo, gutxienez, logikaren bidez, kontzeptua definitzeko estrategia. Talde txikitan egitekoa, **hiru urrats**en bidez:
* **Determinatzailea (kategoria) zehaztu**: determinatzaileak *zer da?* galderari erantzuten dio. Zenbait kontzeptuk determinatzaile edo kategoria anitz onartzen dute (ad: *txakurra* definitzeko esan dezakegu: *animalia* dela, baina baita, esan dezakegu, *izaki biziduna, ugaztuna, lauoinekoa*... dela).

**.-** Determinatzailea **zehazteko**, brainstorming-a edo ideia zaparrada egitea komenigarri da, ondoren, egokiena aukeratu ahal izateko.

* **Ezaugarriak zerrendatu**: ezaugarri horiek *nolakoa da?, zerk egiten du den bezalakoa izatea eta ez beste modu batekoa?* galderei erantzuten diete (ad: esan dezakegu mahaia altzari bat da (determinatzailea), baina determinatzaile horrek beste hainbat kontzeptuk dute komunean –aulkiek, liburutegiek...-, beraz, ezaugarritu egin beharko dugu –*mahaia lau hanka eta gainalde lau bat daukan altzaria da*-). Zenbat eta ezaugarri gehiago zerrendatu, orduan eta hobeto definituko dugu kontzeptua.

.- **Ezaugarriak** zerrenda luze batean jarriko ditugu (ideien zaparrada) eta, ondoren ezaugarri bereizgarrienak aukeratuko ditugu.

* **Osagarria adierazi**: osagarriak definituko dugun objektuaren erabilgarritasuna, garrantzia edota funtzioak adierazten ditu. *Zergatik eta zertarako?* Galderei erantzuten die (ad: *aulkia lau hanka, eserleku bat eta atzealde bat edukita, esertzeko balio duen altzaria da*)
* Behin estrategia barneratzen hasita, talde txikietatik lan indibiduala egin.

Ikasle guztiek estrategia bereganatu dutenean, kontzeptua ahoz defini dezaten eskatu, aldez aurretik definizioa idatzi gabe.

**7.- “EXPONER Y PREGUNTAR”**

**-Azaldu eta galdetu-**

**(R. Ferreiro)**

* Ikasle bati -edo talde bati- eskatu ikasten ari denaren azalpen txiki bat egin dezan/dezaten.
* Ezagutzaren sistematizazioa ahalbidetu aurrezagutzak ezagutza berriekin lotuz.
* Saioaren hasieran, garapenean edota bukaeran irakasleak galdera sorta bat egiten die ikasleei, ikasten ari direnaz hausnartzeko.
* Galdera batzuk irekiak: *Zer landu dugu gaur? Zer ikasi dugu?...*

Beste galdera batzuk, zehatzagoak: *Zer da ikasi nahi/behar duguna?*

**8.-. “OTRAS ESTRATEGIAS DE RECAPITULACIÓN”**

**-Ikasitakoaren gainean hausnartzeko beste estrategia batzuk-**

**(R. Ferreiro)**

* Aurreko saioetan edota bukatzen ari garen saioan ikasi dugunaren gaineko hausnarketa bideratzeko zenbait estrategia:
* Aplikatu dezakegun edo sakondu behar dugun alor bat gogoratu eta idatzi edo ahoz adierazi.
* Saioaren gaineko ahozko laburbilketa bat egin.
* Landutako gaiak zerrendatu, koadernoaren laguntzarekin –edo gabe-.
* Landutakoaz ikasitako guztia idatzi.
* Ezagutzen dugun norbaiti posta elektronikoz bidaltzeko testua egin (berari ikasitakoa azalduz).
* Ikaslea ezkertia bada eskumarekin edo eskuina bada, ezkerrarekin, ikasitakoaz idatzi (helburua: trebatuta ez duen eskuarekin idazten saiatzean, idatziko duenaz pentsatzeko denbora har dezan).
* Marrazki, esaldi, gorputz-mugimendu, sinbolo edota keinuen bidez ikasitakoa adierazi.
* Ikasitakoaz edota ikasitakoaren atal batez pentsatzen duzuna idatzi.
* Era honetako esaldiak osatu: *“gustura gelditu naiz....” edo, “.... zalantza daukat”*.

Ikasitakoaz edota ikasitakoaren atal batez, kideen arteko elkarrizketa bat egin.

|  |
| --- |
| **4 - 5. TALDEAREN HAUSNARKETA BIDERATZEKO ESTRTAEGIAK** |

* **Sei txapelen teknika:**

Egindako lanaren gainean hausnartzea du helburu.Taldeko gogoeta bideratua eta ordenatzea eragingo du. Taldekide bakoitzak arlo jakin batena gainera egingo du gogoeta. Horretarako koloreetako txapelak banatzen dira, taldeko ikasle bakoitzari bat eta txapel horri dagokion hausnarketa egingo du bakoitzak eta gerora taldean konpartitu. Horrela hausnarketa sakonen bideratzen da, baian modu ordenatuan, taldekide bakoitza atal bati ekarpena eginez.

**Txapel horia(eraikitzailea):** eguzkiaren argia, distira, baikortasuna, eraikitzailea, aukerak ikusiko dituena. Lanaren indar-guneetan jarriko du arreta.

**Txapel berdea(sortzailea):** emankortasuna, sormena, mugimendua, zirikatzailea. Lanaren sormen mailari buruz egingo du gogoeta.

**Txapel zuria(deskribatzailea):** zuria, hutsa, gertaera hutsak, zenbakiak, informazioa. Jarraitutako prozesua deskribatuko du bere horretan.

**Txapel gorria(sentimentala):** zirrarak, sentimenduak, bihozkadak, intuizioak. Egindako lanak eta hau burutzeko prozesuak sortutako sentsazioak adieraziko ditu.

**Txapel beltza(epailea):** deabruaren abokatua, iritzia emate ezkorra, zerk eta zergatik egingo duen porrot mahai gaineratuko duena.

**Txapel urdina(antolatzailea):** neurria eta kontrola, orkestra zuzendaria. Lana antolatu duten moduaren gainean egingo du gogoeta.

Txapel bakoitzaren gogoeta zereginak alda daitezke, beti ere koloreekin koherentzian planteatuz.


* **Talde lana bai edo ez?**

Behin taldeka lan egiteko prozesua bukatuta( unitatea bat, jarduera bat, sekuentzia bat …) taldeari talde lanean jarduteaz hausnartzeko ariketa proposatuko zaio. Taula bat egingo dute eta zutabe batean jarriko dituzte talde lanean aritzearen alderdi eta sentsazio positiboak eta beste batean negatiboak. Behin hori eginda baloratu beharko dute positiboak gehiago diren edo alderantziz eta zergatik. Negatiboak gehiago badira hausnartu beharko dute zertan aldatu dezaketen talde lan esperientzia positiboa izateko. Ariketari etekin gehiago ateratzeko lehengo bakarka egin daiteke eta gero taldean partekatuz taldeko taula eraiki, izan ere modu honetan ikasle guzti guztien sentsazioak agertuko dira.

|  |
| --- |
| 1. **6.- TALDE LANA BALORATZEN IKASTEKO JOLASAK** |

* **Lanbideen jolasa:**

Taldekide bakoitzak etorkizunean egitea gustatuko litzaiokeen 3 lanbide esango ditu(guztiak ezberdinak, lanbide zerrenda luzea izateko). Ostean denen artean aukeratu dituzte lanbide horien zeregin batzuk deskribatuko dituzte. Gero taula hau betiko dute:



Gero honako galderak erantzungo dituzte hausnartzeko:

* Zenbat zeregin eta ondorioz lanbide daude ezinbestean talde lana eskatzen dutenak?
* Zenbat ezinbestekoa ez izanda ere talde lanean hobeto egingo liratekeenak?
* Zenbat ikaslek sentitzen duzue eskolan edo instintuan talde lanean jarduten erakutsiko beharko luketela?

Galdera hauekin taldean lan egitearren garrantziaz kontzientzia hartuko dute.

* **Manuelen kasua**

**JOLASAREN HELBURUA:** taldean ideia gehiago eta eraginkorragoak sor daitezkeela konturatzea.

**PROZEDURA:**

1. **Kasuaren irakurketa:**

***Manuel*** *nekatuta dago taldean lan egitearekin. Taldean lan egiten duenean denbora galtzen duela uste du. Ez da ondo sentitzen bere taldearekin.*

*Bere ustez bere taldekide* ***Rosak*** *ez du ezer egiten eta besteek egindako lanaz aprobetxatzen da.*

*Bere taldekide* ***Juan-ek*** *larregi hitz egiten du, ez ditu txandak errespetatzen eta ez du beste taldekideek esaten dutena entzuten.*

*** Ramonek*** *bere ideiak ezarri nahi ditu, beti berak esaten duena egin behar da.*

***Mariak*** *aldiz, ez du inoiz ezer esaten, taldekideak entzuten ditu baina berak ez du inoiz parte hartzen, ez behintzat eskatzen ez bazaio.*

*Horregatik guztiagatik Manuelek hemendik aurrera lanak bakarka egitea erabaki du.*

1. **Komentarioak:**

* Kasua irakurri ondoren klase guztian, talde handian, komentatuko dute ea horrelako kasurik ezagutu ote duten talde lanean aritu direnean, ea Manuel, Rosa, Marian, Juan eta Ramonen antzeko ikaslerik egon den euren lan taldeetan, ea identifikatuta sentitu ote diren pertsonaiaren batekin …
* Irakasleak elkarrizketa ixteko honako hau azaldu dezake: “Ziurrenik talde honen arazoa lan talde kooperatiboan jarduten ez dakitela da. Taldeak ez du jakin antolatzen lan egiteko. Aldiz, taldea ondo antolatzen bada abantaila askoz egon daitezke. Orain ariketa bat egingo dugu talde lanean jardutearen abantailak ezagutzeko.”

1. **Abantailez kontziente egiteko ariketa:**

Ikasleei 3 zatitan banatutako orri bat emango zaie(A zatia, B zatia, C zatia).

* A zatian, bakarka, nahiz eta Manuelek kontrakoa esan, eurentzat taldean lan egitearen abantailak idatzi beharko dituzte.
* Ondoren 4-5 partaideko taldetxoetan bilduko dira ikasleak eta komunean jarriko dituzte bakarka idatzitako abantailak. Txandaka ikasle bakoitzak berak idatzitako guztiak esango ditu, horrela egingo dute taldeko partaide guztiek. Bat idazkaria izango da eta orri batean esan diren abantaila guztiak idatziko ditu. Ostean ikasle bakoitzak bere orriko B atalean taldeko ekarpenen ondorioz agertu diren abantaila berri guztiak apuntatuko ditu (hau da, berak A atalean idatzita ez zituen guztiak).
* Azkenik, talde txikian egindako ekarpenak talde handian komunean jarriko dira. Txandaka errondatxoa egingo da eta talde txiki guztiek orrian apuntatu dituzten abantailak esango dituzte. Idazkari batek esaterako arbelean apuntatuko ditu guztiak(errepikatzen direnak ez, noski). Honen ostean ikasle bakoitzak bere orriaren C atalean talde handian agertutako abantaila berri guztiak apuntatuko ditu(hau da, A eta B ataletan idatzita ez dituenak).

1. **Ondorioak:**

Irakasleak ikasleei eskatuko die eskua altxatzeko A atalean ez ezik B eta C atalean ere abantailak idatzi badizute. Ziurrenik guztiek edo gehienek idatziko zuten zerbait eta beraz, denek altxatuko dute eskua. Honek esan nahi du, orduan, bakarka pentsatuta abantailak baino gehiago lortu dituztela taldean jardun ondoren(bai talde txikian bai talde handian) eta horren kontzientzi hartzea Izango da esku altxatze honen helburua. Ikasleak konturatu dira gehiago eta hobeto ikasi dutela taldean, bere ikaskideez ikasi dutela ohartuko dira; izan ere bakarka apuntatutako abantailez gain gehiago ere apuntatuko zituzten euren orrian taldeetan jardun ostean.

Hots, horixe bera da talde lanaren abantaila handi bat(beharbada euren apuntatu ez dutena euren listan baina praktika honekin ikasi dutena), alegia: **talde lanean bakarkako lanean baino ideia gehiago sor daitezkeela.**

* **Nasa jolasa:**

**Nasa jolasaren fitxa duzue, arauak irakurri eta beharrezkoak diren galderak egin.**

|  |  |
| --- | --- |
| **Jokalariaren izena:** |  |
| **Zein taldetakoa den** |  |
| **Beste taldekideen izenak** |  |
|  |
|  |
|  |
| **Helburuak:**  **- Taldean hartzen diren erabakiak, bakarka hartzen direnak baino zuzenagoak eta orokorrean eraginkorragoak izaten direla ohartzea.**  **- Talde lanarekiko hausnarketa egitea** | |
| **Argibideak:**  **“ Bost astronautaz osatutako taldeak Ilargian istripu bat izan du eta beraien espaziontzia utzi behar izan dute. 300kmtako ibilbidea egin behar dute beste espaziontzi bat bilatzeko eta horrela Lurrera bueltatu ahal izateko.**  **Espaziontzian zegoen material guztitik, 15 tresna bakarrik hartu ahal dituzte.**  **Zuon eskuetan dago astronauta hauek bizirik irautea eta Ilargiaren alde argitsuan dagoen espaziontzirarte heltzea. Tresnei ematen zaien lehentasunaren arabera helduko dira astronautak beraien espaziontzi horretara.”**  **Egin beharrekoa zera da: Tresnak ordenatu behar dituzue garrantzi gehien duenetik gutxien duenera.**  **1 zenbakia tresna garrantzitsuenari jarriko diezue eta 15 zenbakia balio gutxien duen tresnari.** | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **NASA JOLASA** | | | | | | | | | |
|  | **1** | **2** |  | **3** | **4** |  | **5** | **6** |  |
|  | **Bakarkako ordenaketa** | **NASAkoen ordenaketa** | **“A” Diferentzia** | **Taldekideen ordenaketa** | **NASAkoen ordenaketa** | **“B” Diferentzia** | **Ondorengo bakarkako ordenaketa** | **NASAkoen ordenaketa** | **“C” Diferentzia** |
| **Tresnak** |  |  |  |  |  |  |  |  |  |
| **Pospolu kaxa 1** |  |  |  |  |  |  |  |  |  |
| **Eligaia kontzentratu lata 1** |  |  |  |  |  |  |  |  |  |
| **Nylonezko 20m-tako kordela** |  |  |  |  |  |  |  |  |  |
| **30m2 jausigailuaren telarena** |  |  |  |  |  |  |  |  |  |
| **Camping gasa** |  |  |  |  |  |  |  |  |  |
| **2 pistola 7,65mm** |  |  |  |  |  |  |  |  |  |
| **Esnea hauts eran pote 1** |  |  |  |  |  |  |  |  |  |
| **50l tako bi oxigeno bonbona** |  |  |  |  |  |  |  |  |  |
| **Izarretako mapa** |  |  |  |  |  |  |  |  |  |
| **Bote neumatikoa CO2 botilekin** |  |  |  |  |  |  |  |  |  |
| **Brujula magnetikoa** |  |  |  |  |  |  |  |  |  |
| **20l ur** |  |  |  |  |  |  |  |  |  |
| **Zeinalak emateko kartutxoak** |  |  |  |  |  |  |  |  |  |
| **Lehen sorospenetarako maletina** |  |  |  |  |  |  |  |  |  |
| **Errezeptore eta FM irratia eguzkiaren energia bidez dabilena** |  |  |  |  |  |  |  |  |  |

**Total guztietan ateratako ezberdintasunekin hausnarketa egingo dugu eta ondoren hurrengo taulan dagoenari so eginik interpretatzen hasiko gara:**

|  |
| --- |
| **1.- “B” Totala “A” totala baino txikiagoa denean, taldean hartutako erabakiak bakarrean hartutakoak baino kalitate onagokoak direla ikusten da. Hau gertatzen da normalean.**  **2.- “A” totala “B” Totala baino txikiagoa denean, taldeak ondo funtzionatu ez duelako da, arrazoi hauengatik izan daitekelarik:**  **- Ez dira argudio egokienak erabili eta ondorioz ezta hausnartu edo eztabaidatu**  **- Taldeko kideren batek beste guztiak baldintzatu ditu**  **- Taldekide askok nahiz eta jakin ez dute pentsatzen dutena lotsagatik edo berekoia izateagatik esaten**  **- Ez adostasunak eta gatazkak egon dira taldean**  **3.- “C”Totala “A”Totala baino baxuagoa bada, ikasleak besteek egindako hausnarketetatik ikasi duela esan ohi da.**  **4.- “C” Totala “B” Totala baino handiagoa bada, ikasleak bere taldekideen hausnarketa eta ondorioak kontuan hartu ez dituelako da.**  **5.- “B” Totala “C” Totala baino altuagoa denean, gutxien jakin duten ikasleak besteengadik ikasi dutelako da eta hauek beraz emaitza hobeagoak lortu dezaketela hasieran gehien zekienak baino.** |

**- Talde bakoitzak , taldearen autoebaluazioa egingo du hurrengo taulako galderak erantzunda.**

|  |
| --- |
| **1.- Guztiok parte hartu duzue hartu diren erabakietan?**  **2.- Gehiago hitz egin duen norbait egon al da?**  **3.- Besteen parte hartzea gelditu duen norbait egon al da?**  **4.- Denok batera hitzegiten izan duzue?**  **5.- denek hitz egiten zegoenari entzuten izan diozue?**  **6.- Egin beharreko lana utzi edo kontzentrazioa galdu al duzue lanak igaro duen denboran?**  **7.- zein estrategia erabili duzue erabakiak hartzeko? Denok batera, botazio bidez, norbeitek berea inposatuz…**  **8.- Laguntza eskatu duzue behar izan duzuenean?**  **9.- Laguntza eman duzue norbaitek eskatu dizuenean?**  **10.- Giro egokia eta erlazio ona izan duzue taldekideen artean?**  **11.- Egindako lanarekin pozik zaudete?**  **12.- Zein zailatsun izan dituzue?**  **13.- Nola konpondu dituzue?**  **14.- Ondorioak edo iradokizunak hurrengo talde lanerako…** |

**Jolasa bukatuko dugu talde handian egingo den hausnarketa baten bidez. Zer gustatu zaigun, zertan izan ditugu zailtasunak, ikasi ote dugun talde lanean aritzen…**

**BIBLIOGRAFIA**

FERREIRO,R. (2006). *Estrategias didácticas de aprendizaje cooperativo.* México. Trillas

JOHNSON, D.W; JOHNSON, R.T.; HOLUBEC, E.J.(1999a) *El aprendizaje cooperativo en el aula* Buenos Aires: Paidós. [ V.O. *Cooperative learning in the Classroom.* Virginia: Association For Supervision and Curriculum Development.1994]

JOHNSON, D.W; JOHNSON, R.T.; HOLUBEC, E.J.(1999b) *Los nuevos círculos del aprendizaje. La cooperación en el aula y la escuela.* Buenos Aires: Aique [ V.O. *The new circles of learning.* Virginia: Association For Supervision and Curriculum Development.1994]

PUJOLÁS MASET, P.(2008). *9 IDEAS CLAVE. El aprendizaje cooperativo.* Barcelona. Graó